Съобщение за инвестиционно предложение за изграждане на цех за механизирано производство на сирене и вътрешно преустройство на съществуващо предприятие за млечни продукти с местоположение УПИ CIV - „Производствени и складови дейности“, кв. 105 по плана на с. Брестовене, общ. Завет 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „Маклер Комерс“ ЕООД инвестиционно предложение за изграждане на цех за механизирано производство на сирене и вътрешно преустройство на съществуващо предприятие за млечни продукти, с местоположение УПИ CIV - „Производствени и складови дейности“, кв. 105 по плана на с. Брестовене, общ. Завет, попада в обхвата на т. 7 Предприятия в хранителната промишленост, буква „в” – Производство на млечни продукти от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-2955-(3)-31.07.2020 г. 
Копие на писмото е изпратено до Община Завет, Кметство село Брестовене и ОДБХ-Разград. 
